কোলকাতায় ফিলিস্তিন নিয়ে বড়বড় সমাবেশ হয়, নিকারাগুয়া নিয়ে বিক্ষোভ হয়; কিন্তু পাশের দেশে স্বজাতি ভাইবোনেরা যে প্রতিদিন অত্যাচারিত হচ্ছে, বা বংশ নির্বংশ হয়ে যাচ্ছে, এনিয়ে কোন আন্দোলন হয়না, কেউ কোন উচ্চবাচ্য করেন না? বাংলাদেশে যে অমুসলিমরা 'শ্লো-জেনোসাইডের' শিকার তা নিয়ে কারো কোন মাথাব্যথা নেই। ভাবটা এই যে, আমরা পালিয়ে এসেছি, তোমরা থাক বা মর তাতে আমাদের কি? পক্ষান্তরে আমরা দেখি পার্ক সার্কাসে বাংলাদেশের ঘৃণিত যুদ্ধাপরাধীদের পক্ষে বা শাহবাগে প্রগতিশীল আন্দোলনের বিপক্ষে বিশাল মিছিল! তখন সত্যি ভাবতে হয়, এ কোন কোলকাতা? কষ্ট হয় যখন দেখি কোলকাতার এক শ্রেণীর বুদ্ধিজীবীর ইসলামী মৌলবাদ তোষণ করছেন। এথেকে নোবেল বিজয়ী অমর্ত্য সেন হতে সুনীল গঙ্গোপাধ্যায় বা রুপা গাঙ্গুলী কেউই বাদ যান না? কুলাঙ্গার কবির সুমনের প্রসঙ্গ নাই-বা টানলাম।